**STudieAdMinistrative vettregler**

* Planlegg turen gjennom arbeidsdagen ved bruk av årshjulet, og ta hensyn til skredvarsel (studentskred, eksamensskred osv.).
* Hold deg oppdatert på vær og føre, sjekk ePhorte og e-post jevnlig.
* Oppdatér kalenderen og meld fra hvor du går.
* Ta trygge veivalg. Kjenn reglementet.
* Legg aldri ut på tur alene, få med deg programstyret i krevende saker.
* Lytt til erfarne studiekonsulenter.
* Ta ansvar for egen kompetanse. Delta aktivt på onsdagsmøter, ekspertforum og kurs.
* Fokusér innsatsen og søk ly om nødvendig (bak en lukket dør, en overordnet eller lignende).
* Tilpass innsatsen til forholdene. Prioritér det mest krevende først, du rekker det ikke senere.
* Vær forberedt på uforutsette utfordringer selv i korte møter.
* Spar på kreftene. Bruk standardsvar og rutinebeskrivelser.
* Det er ingen skam å si *jeg vet ikke* eller *jeg har ikke tid akkurat nå*.
* Vit alltid hvor du står, vis respekt for prinsippet om likebehandling.
* Vær trygg i din rolle. Du er studentenes kart og kompass.